Laagna tee

pisi|Paekaare tänava hoonestus Laagna tee ääres
pisi|Hoonestus Laagna tee ääres
Laagna tee (rahvasuus ka Lasnamäe kanal) on tänav Tallinnas Lasnamäe linnaosas Sikupilli, Uuslinna, Pae, Kurepõllu, Laagna, Tondiraba, Mustakivi ja Seli asumis.Tallinna tänavanimed. KNAB. 

Laagna tee kulgeb Kesklinnast Lasnamäe linnaosa tagumisse ossa ning on esimene Tallinna kahetasandiline sõidutee, mis võimaldab kiirelt ja turvaliselt jõuda Lasnamäe lõppu. 

Laagna teed ehk Lasnamäe kanalit hakati paekivisse raiuma 1980. aastate alguses. Juhan Smuuli tee ja Varraku tänava vahel olev asfaltkattega teelõik avati liiklusele 1987. aastal ja viimane teelõik – Mustakivi teest Mahtra tänavani – valmis 1995. aastal. Valdavalt on seal sõidukitele kehtestatud piirkiirus 70 km/h.

Aastatel 1986–1992 kandis Laagna tee nime Oktoobri tee.

 Laagna tee sillad 
Üle Laagna tee on ehitatud järgmised Lasnamäe asumeid ühendavad sillad: 
 Ilvese sildIlvese sild on jalakäijatele taas avatud, pealinn.ee, 3. september 2021, 
 Pallasti sild, 
 Võidujooksu sild, 
 Pae sild, 
 Juhan Smuuli sild, 
 Lindakivi sild, 
 Miina Härma sild, 
 Saarepiiga sild, 
 Varraku sild, 
 Mustakivi sild, 
 Raadiku sild.

pisi|Mustakivi jalakäijate tunnel
pisi|Tondiraba jalakäijate tunnel

 Laagna tee tunnelid 
Laagna tee alt kulgevana on rajatud Tondiraba jalakäijate tunnelTondiraba tunnel hakkab ühendama Bauhausi ja Rimi, www.ehitusuudised.ee, 21. mai 2010 ja Mustakivi jalakäijate tunnelMustakivi tunneli avamine venib, www.arhliit.ee, 11.05.2007.

 Tee arendamine 
31. augustil 2004 pidulikult avatud Laagna tee viimase lõigu valmimisse investeeris linn 32,6 miljonit krooni (2 miljonit eurot). Selle, Rahu tee nime kandva lõigu ehitus lõpetati oktoobris 2004. Rahu tee ühendab Laagna teed Väo liiklussõlme kaudu Peterburi tee ja Tallinna ringteega ning selle väljaehitamisega vähendati toona oluliselt liikluskoormust Tartu maantee ja Peterburi tee ristmikul. (2019. aasta seisuga oli Väo ristmiku liikluskoormus aga suurenenud juba ligi 49 000 sõidukini ööpäevas, mistõttu hakati seda ristmikku 2020. aastal rekonstrueerima uueks, mitmetasandiliseks Väo liiklussõlmeks, mis valmis 2021. aasta lõpuks.Video: vaata, kuidas muutub Väo liiklussõlm. Lasnamäe Leht, 01.05.2020.) 

Laagna tee ei ole siiski projektijärgses mahus valmis saanud. Süvendatud on vaid 2/3 plaanitust. Samuti on Laagna tee lõpp välja arendamata. Generaalplaani järgi on valmimata lõike veel kümnete kilomeetrite ulatuses.

Vaata ka
 Tallinna kiirtramm

Viited

 Välislingid 
 Laagna tee sulgemine ummistas Lasnamäe
 Laagna tee sulgemine häiris Ülemiste ristmiku liiklust
 Liiklusõnnetus Laagna teel viis inimese elu Tallinna Postimees, 1. september 2009

Kategooria:Lasnamäe linnaosa tänavad